સામરખા ચોકડી પાસે રોડ બનાવતા અગાઉ પીડબ્લ્યુડી દ્વારા પોલીસ તેમજ અન્ય લાગતાવળગતા તંત્ર સાથે મળી સૌ પ્રથમ સામરખા ચોકડી વિસ્તારના ગેરકાયદે કાચા-પાકાં દબાણો દૂર કરીને પ્રથમ તો પાણીના નિકાલની વ્યવસ્થા કરવી જોઇતી હતી. પરંતુ દબાણો દૂર કરવાની કામગીરીમાં ઉપેક્ષા સેવીને નવો રોડ બનાવી દીધો છે. અને પાણી ભરાઈ જતું હોવાથી નવો જ બનાવેલો રોડ તો રોડ પણ સાથે સાથે સરકારના નાણાં પણ પાણીમાં ડૂબી જાય તેવો ઘાટ સર્જાઇ રહ્યો છે. આ રોડ પહોળો બનાવીને વાહનચાલકોને સુવિધા આપવાનો ઉદ્દેશ પણ વ્યર્થ જઇ રહ્યો છે.